בשנות ה-60 ד"ר הלן שוקמן וד"ר וויליאם סתפורד, שני פרופסורים לפסיכולוגיה רפואית באוניברסיטת קולומביה שבניו יורק שעבדו יחד אבל חוו מתח גדול בעבודה ובמערכת היחסים ביניהם, ביקשו לקבל דרך אחרת לעבוד יחד.   זמן קצר אח"כ התחילה הלן לשמוע "קול" ללא קול שהתחיל להכתיב לה במין הכתבה פנימית- טקסטים שאותם רשמה ואח"כ הכתיבה לוויליאם שהיה ראש המחלקה בה עבדו שהדפיס את דבריה.    במשך כ-7 שנים הם נפגשו וכתבו יחד את הטקסטים ששוקמן קיבלה מאותו "קול" שהציג את עצמו כישו.  העבודה המשותפת על הטקסטים והתמיכה שלהם זה בזו עם התובנות שהגיעו אליהם בעקבות הטקסטים שינתה לגמרי את מערכת היחסים ביניהם והפכה אותם לשותפים לדרך חדשה ואחרת.   עפ"י הנחיית ה"קול", הטקסטים הפכו לספר עבה במיוחד (יותר מ-1000 עמודים) בשם: קורס בניסים- שהתפרסם ב-1975.   מאז שהספר התפרסם, הוא תורגם ל-27 שפות ולומדים אותו קהילות שלמות בכל העולם. הספר הזה נתן השראה להמון מורים חשובים בעולם הרוח וההתפתחות האישית לכתוב ספרים נגישים יותר.   הנה כמה ספרים מוכרים שנכתבו בהשראת הקורס בניסים: בחזרה לאהבה- מריאן וויליאמסון כוחו של הרגע הזה- אקהרט טולה שיחות עם אלוהים- ניל דונאלד וולש ומורים נוספים שקיבלו השראה ולימדו את עקרונות הספר כמו: וויין דייר, לואיז היי וגבי ברנשטיין    הקורס בניסים מורכב מ-31 פרקים עיוניים שמסבירים את העקרונות בשפה מיוחדת, חלק של 365 תרגולים יומיים (שניתן לחלק אחד לכל יום למשך שנה) וחלק של הנחיה למורים (מורה הוא כל אדם שבוחר ללמד את הידע הזה).   הוא כתוב בשפה מאוד גבוהה שמצריכה העמקה ומדבר על שינוי תפיסה באופן כל כך שונה ממה שהכרנו שלפעמים נראה לא ברור עד שמבינים את עומק הדברים.    המונחים שהספר משתמש בהם לקוחים מתוך הברית החדשה, אך מביאים לאור אמת רוחנית אוניברסלית שניתן לחבר לכל דת וגם לא לחבר לשום דת.   הספר הזה עיגן בתוכו את כל מה שלמדתי וחקרתי במשך שנים על עולם הרוח וההתפתחות האישית, התודעתית והרוחנית והוא שינה את חיי.   אני יודעת שהוא הגיע לידי בדיוק בשביל שאעביר הלאה את התוכן, הידע והתרגולים שהכניסו רובד אחר של קסם, אהבה, שלווה ואושר לתוך החוויה היומיומית בחיי ובחיי מליוני אנשים בכל העולם.